# La filla obscura

La filla obscura (originalment en anglès, The Lost Daughter) és una pel·lícula dramàtica de 2021 escrita i dirigida per Maggie Gyllenhaal i basada en la novel·la La filla fosca de l'escriptora italiana que utilitza el pseudònim d'Elena Ferrante. És protagonitzada per Olivia Colman, Jessie Buckley, Dakota Johnson, Peter Sarsgaard, Oliver Jackson-Cohen, Paul Mescal i Ed Harris. S'ha doblat al valencià; i s'ha subtitulat al català central.
Es va estrenar a la 78a Mostra Internacional de Cinema de Venècia el 3 de setembre de 2021, on Gyllenhaal va guanyar el premi Osella al Millor guió.Als cinemes es va estrenar el 17 de desembre de 2021.
La pel·lícula va rebre elogis de la crítica i tres nominacions als Premis Oscar de 2021: Millor actriu per a Colman, Millor actriu de repartiment per a Buckley i Millor guió adaptat.

## Argument

Leda (Olivia Colman), una professora universitària, de mitjana edat divorciada, de vacances a Grècia coneixerà la Nina (Dakota Johnson) i la seva filla a la platja. Aquesta imatge li portarà records de la seva joventut i de les difícils decisions que va haver de prendre a causa de la maternitat.

## Repartiment

* Olivia Colman com a Leda
* Dakota Johnson com a Nina
* Jessie Buckley com a Leda de jove
* Peter Sarsgaard com a professor Hardy
* Ed Harris com a Lyle
* Paul Mescal com a Will
* Dagmara Domińczyk com a Callie
* Robyn Elwell com a Bianca
* Jack Farthing com a Joe
* Oliver Jackson-Cohen com a Toni
* Panos Koronis com a Vassili
* Alexandros Mylonas com a professor Cole
* Olivia Colman
* Dakota Johnson
* Jessie Buckley
* Peter Sarsgaard

## Al voltant de la pel·lícula

El debut amb La filla obscura com a directora i guionista de cinema de l'actriu estatunideca Maggie Gyllenhaal (nominada per la seva actuació a Crazy Heart del 2009) ha estat reconegut obtenint diversos premis i nominacions entre els que hi ha les tres nominacions als Òscars, entre els que hi ha el de millor guió adaptat, actriu i actriu de repartiment i nominacions als britànics Bafta com a millor guió i actriu secundària.
La pel·lícula està produïda per Gyllenhaal, Talia Kleinhendler i Osnat Handelsman-Keren, a través de la seva pròpia companyia, Pie Films, al costat de Charlie Dorfman.
En la seva adaptació Gyllenhaal va retocar certs elements, traslladant la història original de la novel·la napolitana a Grècia.Rodat el setembre del 2020, l'equip de producció de La filla obscura es va veure obligat a fer canvis significatius a la seva estratègia de rodatge a causa de les restriccions de producció provocades per la pandèmia de coronavirus. L'únic lloc de rodatge va ser l'illa grega de Spetses, situada a la península Àtica de Grècia.

## Recepció
### Crítica

A l'agregador en línia de ressenyes de pel·lícules Rotten Tomatoes, la pel·lícula obté una valoració positiva del 95% dels crítics sobre un total de 222 revisions, amb una valoració mitjana de 7,9/10.
Segons Metacritic, la pel·lícula obté igualment una bona acollida amb una qualificació de 86/100 a partir de les opinions de 51 crítics, amb 48 valoracions positives i 3 combinades. Els usuaris la valoren amb una puntuació de 6,1/10.
El crític Caryn James, a BBC Culture, considera que en la seva primera pel·lícula com a guionista i directora, Maggie Gyllenhaal adapta la ficció d'Elena Ferrante "amb una veritable visió d'artista". Gyllenhaal entén completament l'atractiu que hi ha darrere del culte a Ferrante, per la seva part Olivia Colman, aporta una presència vibrant i tots els seus poders de subtilesa al paper de Leda.

## Referències

* ↑ «La filla obscura». FilminCAT. [Consulta: 5 agost 2022].
* ↑ «La filla fosca». Navonaed.com. [Consulta: 31 març 2022].
* ↑ N'Duka, Amanda. «Maggie Gyllenhaal Acquires ‘The Lost Daughter’ Novel To Make Her Film Directorial Debut» (en anglès americà). Deadline, 05-10-2018. [Consulta: 9 febrer 2022].
* ↑ «La filla perduda». À Punt, 16-05-2020. [Consulta: 26 gener 2024].
* ↑ «La hija oscura». Goita què fan ara. [Consulta: 23 juliol 2022].
* ↑ The Lost Daughter a la Base de dades de cinema en català
* ↑ «Official awards of the 78th Venice Film Festival» (en anglès). La Biennale di Venezia, 11-09-2021. [Consulta: 12 setembre 2021].
* 1 2 Ambrosio, Ángel. «Noticia: Maggie Gyllenhaal debuta en la dirección con nota alta» (en castellà). Cinerama, 27-03-2022. Arxivat de l'original el 2021-10-28. [Consulta: 27 març 2022].
* ↑ Cohn. «2022 Oscars Nominees List» (en anglès). The New York Times, 08-02-2022. [Consulta: 8 febrer 2022].
* 1 2 Chuba, Kirsten. «Maggie Gyllenhaal Celebrates ‘The Lost Daughter’ Oscar Nom: “Crying and Then Started Drinking Champagne”» (en anglès). The Hollywood Reporter, 08-02-2022. [Consulta: 27 març 2022].
* ↑ Aller, Por María. «BAFTA 2022: Mira cómo ha quedado el palmarés de esta edición» (en castellà). Fotogramas, 14-03-2022. [Consulta: 27 març 2022].
* ↑ Aller, María. «Maggie Gyllenhaal debuta en la dirección con 'La hija oscura' y cuenta con un gran reparto» (en castellà). Fotogramas, 13-02-2020. [Consulta: 27 març 2022].
* ↑ Rao, Sonia «Maggie Gyllenhaal on adapting ‘The Lost Daughter’ and why she doesn’t consider the ending ambiguous» (en anglès). Washington Post. ISSN: 0190-8286.
* ↑ «Where Was The Lost Daughter Filmed? Filming Locations Explained» (en anglès), 08-01-2022. [Consulta: 27 març 2022].
* ↑ «The Lost Daughter» (en anglès). Rottentomatoes.com. [Consulta: 27 març 2022].
* ↑ «The Lost Daughter» (en anglès). Metacritic.com. [Consulta: 27 març 2022].
* 1 2 James, Caryn. «Five stars for The Lost Daughter» (en anglès). BBC. [Consulta: 27 març 2022].

## Enllaços externs

* Tràiler de la versió original subtitulada en anglès a YouTube